Midalja għall-Qadi tar-Repubblika

Il-Midalja għall-Qadi tar-Repubblika hija midalja tar-Repubblika ta' Malta. Il-midalja tingħata mill- President ta’ Malta, bl-approvazzjoni bil-miktub tal-Prim Ministru ta’ Malta, għal servizz distint lil Malta. Il-premju jiġi ppreżentat liċ-ċittadini u l-organizzazzjonijiet Maltin, iżda jista’ jingħata lill-barranin fuq bażi onorarja għal servizz li jistħoqqlu rikonoxximent. Mhux aktar minn għaxar ċittadini Maltin jistgħu jingħataw il-midalja kull sena. Il-midalja tista’ tingħata ukoll wara l-mewt.
daqsminuri|Midalja għall-Qadi tar-Repubblika imfassla għal mara
Dawk li jirċievu l-midalja huma intitolati li jużaw l-ittri post-nominali M.Q.R.

 Dehra 
Il-Midalja għall-Qadi tar-Repubblika hija stilla bajda tal-enamel b'ħames ponot wiesgħa   b'raġġi ċanfrin bejn id-dirgħajn tal-kewkba. Il-faċċata turi l-Arma ta’ Malta fuq diska tal-metall kulur id-deheb imqiegħda fuq l-istilla. Il-ponta ta’ fuq tal-kewkba għandha l-iskrizzjoni 1975 bid-deheb. In-naħa ta’ wara turi, b’rilievi, mappa tal-Gżejjer Maltin. Il-mappa hija mdawra b'kuruna. Taħt il-kuruna hemm l-iskrizzjoni Għall-Qadi tar-Repubblika. Iż-żigarella tal-midalja hija wiesgħa , nofs abjad u nofs aħmar. Meta tintlibes minn mara, iż-żigarella tkun imfassla f'ċoff. 

 Ara ukoll 

 Ordnijiet, dekorazzjonijiet, u midalji ta' Malta

 Ħoloq esterni 

 Sistema ta' unuri u għotjiet - minn OPM.gov.mt

 Referenzi 

Kategorija:Ordnijiet, dekorazzjonijiet, u midalji ta' Malta